ROMÂNIA

JUDEŢUL CLUJ

COMUNA VALEA IERII

CONSILIUL LOCAL

 H O T Ă R Â R E

cu privire la aprobarea executării lucrărilor de amenajare a drumului lateral aparținând domeniului public al comunei Valea Ierii din cadrul obiectivului de investiții ,,Continuare și terminare lucrări de modernizare și reabilitare Drumuri Județene din Județul Cluj – DJ 107R Muntele Băișorii-Muntele Mare – KM 47+350 KM 58+650

 Consiliul Local al comunei Valea Ierii întrunit în şedinţa ordinară din data de 19 decembrie 2024,

 Având în vedere referatul nr.7166/11.12.2024 întocmit de viceprimarul comunei Valea Ierii precum și raportul nr.7167 /11.12.2024 întocmit de secretarul general al comunei ,

 Văzând cererea SC DP CONS SRL în calitate de proiectant, cu sediul în Cluj-Napoca, Aleea Bușteni, nr.11, ap.12, prin care solicită adoptarea unei hotărâri de consiliu local în calitate de administrator al domeniul public și privat al comunei, pentru aprobarea executării lucrărilor de amenajare a drumurilor laterale aparținând domeniului public al comunei Valea Ierii din cadrul obiectivului de investiții ,,Continuare și terminare lucrări de modernizare și reabilitare Drumuri Județene din Județul Cluj – DJ 107R Muntele Băișorii-Muntele Mare – KM 47+350 KM 58+650, beneficiar Consiliul Județean Cluj,

 Luând cunoștință de Hotărârea Consiliului Local Valea Ierii nr.19/25.04.2019 cu privire la însușirea inventarului bunurilor care aparțin domeniului public al comunei Valea Ierii, poziția 112 – drum de pământ nepietruit, Valea Ierii – Șesu Cald, precum și de certificatul de urbanism nr.1587/20.12.2022 eliberat de Consiliul Județean Cluj în scopul "Continuare și terminare lucrări de modernizare și reabilitare drumuri județene din Județul Cluj – DJ 107 R Muntele Băișorii -Muntele Mare – km 47+350 – km 58+650",

 În baza prevederilor art.25 şi următoarele din Legea nr.350/2001, cu modificările şi completările ulterioare, privind amenajarea teritoriului şi urbanismul, ale art.129 alin.2 lit.c), alin.5 lit.c), din O.U.G.nr.57/2019, cu modificările şi completările ulterioare,

 În temeiul art.196, alin.(1), lit.a) din O.U.G.nr.57/2019, cu modificările şi completările ulterioare, privind Codul administrativ,

Consiliul Local al comunei Valea Ierii adoptă prezenta hotărâre :

 Art.1. Se aprobă executarea lucrărilor de amenajare a drumului

lateral aparținând domeniului public al comunei Valea Ierii din cadrul obiectivului de investiții ,,Continuare și terminare lucrări de modernizare și reabilitare Drumuri Județene din Județul Cluj – DJ 107R Muntele Băișorii-Muntele Mare – KM 47+350 KM 58+650, având ca beneficiar Consiliul Județean Cluj.

  Art. 2. Cu ducerea la îndeplinire a prezentei hotărâri se încredinţează viceprimarul comunei Valea Ierii.

 Art.3. Prezenta hotărâre va fi comunicată de către secretarul general, în termenul prevăzut de lege Instituției Prefectului – Județul Cluj, Consiliului Județean Cluj, SC DP CONS SRL, viceprimarului comunei Valea Ierii și va fi publicată pe site-ul propriu.

 Președinte de ședință, Contrasemnează:

 Constantin Culda Secretar general al comunei,

 Nelia-Crenguța Mariș

**Nr. 85 din 19.12.2024**

*Prezenta hotărâre a fost adoptată cu respectarea prevederilor legale privind majoritatea de voturi, astfel:9 voturi “pentru” și 0 voturi ,împotrivă”.Consilieri locali prezenţi: 9 din totalul de 9 consilieri locali în funcţie.*